Public procurement notice: Contract Notice
Published: 2023-09-08
Buyer: Sarastia Oy
Country: FI
Contract type: Services
Procedure: Open procedure
CPV classification: 71000000 | 71530000: Construction consultancy services
Estimated value: 5647000 EUR
Submission deadline: 2023-10-06
Award criteria: Lowest price

Technical requirements: Sarastia Oy pyytää tarjoustanne rakennuttamisen valvonta- ja koordinointipalveluista tarjouspyyntöasiakirjojen mukaan. Rakennuttamisen valvonta- ja koordinointipalveluja hankitaan sekä uudisrakennus- että korjaushankkeisiin. Hankinta sisältää seuraavat osakokonaisuudet:
Kilpailutus suoritetaan avoimella menettelyllä, jonka perusteella jokaiseen osakokonaisuuteen valitaan vähintään kolme (3) ja enintään viisi (5) vertailussa eniten pisteitä saanutta sopimustoimittajaa. Tarjoaja voi tarjota yhteen tai useampaan osakokonaisuuteen. Rinnakkaisia tarjouksia ei sallita.
Kilpailutuksen valintaperusteena on kokonaistaloudellinen edullisuus hinnan painoarvon ollessa 100 %. Hankinnan kohteiden laadulle asetetut vähimmäisvaatimukset mahdollistavat vertailun ainoastaan hinnalla. Lisäksi kevennetyllä kilpailutuksella voidaan tarkentaa tarjouspyynnössä asetettuja vaatimuksia tilaaja- ja toimeksiantokohtaisesti. Valinta tapahtuu tarjoajien pisteytysjärjestyksessä. Mikäli useampi tarjoaja saa saman pistemäärän, hankintayksikkö arpoo puitejärjestelyyn valittavat tarjoajat. Arvonta on oikeuskäytännössä hyväksytty tapa.
Sopimus on määräaikainen neljä (4) vuotta. Sopimuskausi astuu voimaan aikaisintaan hankintapäätöksen saatua lainvoiman tai markkinaoikeuden annettua sopimukselle täytäntöönpanoluvan.
Sopimuksen irtisanomisaika on molempien sopijapuolten ja hankintaan sitoutuneiden Sarastian asiakasyhteisöjen osalta kuusi (6) kuukautta määräaikaisuudesta huolimatta.
Kilpailutukseen sitoutuneet tai optioasiakkaiksi ilmoittautuneet Sarastia Oy:n omistaja-asiakkaat on ilmoitettu sopimusluonnoksen liitteessä yksi (1).
Tarjoaja sitoutuu tarjouksellaan kaikkiin tarjouspyynnössä esitettyihin ehtoihin. Hankintayksiköllä on oikeus tarkistaa tarjoajan tarjousasiakirjoissa antamat tiedot ennen hankintapäätöksen tekemistä. Mikäli annetut tiedot eivät pidä paikkansa, tarjous hylätään.
Mikäli sama tarjoaja valitaan palveluntuottajaksi useampaan osakokonaisuuteen, tehdään tarjoajan kanssa yksi puitesopimus, joka koskee kaikkia kyseessä olevia osakokonaisuuksia. Mikäli sopimuskauden aikana on tarve irtisanoa tai purkaa puitesopimus vain tietyn / tiettyjen osakokonaisuuksien osalta, sopijapuolilla on siihen oikeus.
Rakennuttajan tehtävät pohjautuvat RT10-11284 HJR18 tehtäväluetteloon (Kts. tarjouspyynnön liite: RT Rakennuttamisen tehtävät). Rakennuttaja toimii projektipäällikkönä ja vastaa projektin tavoitteiden saavuttamisesta sekä valvoo laatua, kustannuksia ja aikataulua.
Rakennusteknisten töiden valvojan tehtävät pohjautuvat RT16-11121 maavalvonnan tehtäväluetteloon (Kts. tarjouspyynnön liite: RT Rakennustyönvalvonta).
Rakennusteknisten töiden valvoja laatii kohdekohtaisen valvontasuunnitelman, suorittaa kirjallisen valvontasuunnitelman mukaisen raportoinnin, osallistuu viranomaiskatselmuksiin ja viikko-/urakoitsijapalavereihin sekä työmaakokouksiin.
Tilaajan niin pyytäessä tarjoajan tulee tuottaa osana rakennuttamisen toimeksiantoa myös kustannuslaskennan palvelua.
LVIAE-asiantuntijat hoitavat toimeksiantojen valvontatehtävät, jotka pohjautuvat RT16-11123 tehtäväluetteloon (Kts. tarjouspyynnön liite: RT Talotekniikan valvontatehtävät). LVIA-töiden valvojille kuuluvat tehtäväluettelon lisäksi kohdekohtaisen valvontasuunnitelman laatiminen, kirjallisen valvontasuunnitelman mukainen raportointi sekä osallistuminen viranomaiskatselmuksiin, viikko-/urakoitsijapalavereihin ja työmaakokouksiin.
Sähköteknisten asiantuntijapalvelujen osakokonaisuudessa hankitaan sähköteknisen asiantuntijan palveluja.
Sähkötekniset asiantuntijat hoitavat toimeksiantojen valvontatehtävät, jotka pohjautuvat RT16-11123 tehtäväluetteloon (Kts. tarjouspyynnön liite: RT Talotekniikan valvontatehtävät). Sähkötöiden valvojille kuuluvat tehtäväluettelon lisäksi kohdekohtaisen valvontasuunnitelman laatiminen, kirjallisen valvontasuunnitelman mukainen raportointi sekä osallistuminen viranomaiskatselmuksiin, viikko-/urakoitsijapalavereihin ja työmaakokouksiin.


Award value: 5647000